Թեմա 1․ Դաս 2․ **Ի՞նչ է ուսումնառության համընդհանուր ձևավորումը**

Ողջույն, սիրելի՛ ուսուցիչներ։

Այժմ, երբ մենք արդեն գիտենք թե ի՞նչ է իրենից ներկայացնում համընդհանուր դիզայնը, գիտենք, թե ի՞նչ կապ ունի այդ մոտեցումը սովորողների բազմազանության հետ, և ինչպե՞ս է սովորողի ուղեղն արձագանքում ուսումնառության գործընթացին, ժամանակն է քննարկելու, թե **ի՞նչ է ուսումնառության համընդհանուր ձևավորումը (ՈւՀՁ) և որո՞նք են նրա սկզբունքները։**

Այս դասի ավարտին դուք կկարողանանք․

* սահմանել և բացատրել ուսումնառության համընդհանուր ձևավորումը և դրա երեք ուղենիշները
* հիմնավորել ուսումնառության համընդհանուր ձևավորման կարևորությունը ուսումնառության պլանավորման մեջ։

Ուսումնառության համընդհանուր ձևավորումը տալիս է ուսումնառության նախորդ դասին ներկայացված երեք հարցերի պատասխանները, որոնք էին․ **ի՞նչ**, **ինչու՞** և **ինչպե՞ս**։ Ուսումնառության համընդհանուր ձևավորումն իրենից ներկայացնում է **գիտականորեն արժանահավատ սկզբունքների կուռ համակարգ**, որոնց կիրառումն ուսուցչին օգնում է պլանավորման փուլից նախապես ճանաչելսովորողներիուսումնառության հնարավոր խոչընդոտները և ձևավորել այլընտրանքներ դրանք հաղթահարելու համար։

Ուսումնառության համընդհանուր ձևավորման բոլոր սկզբունքները, որոնք մենք կսովորենք մեր հաջորդ դասերի ընթացքում, հիմնված են մարդու ուղեղի գործառնական բլոկների աշխատանքի վրա, որին արդեն դուք տեղյակ եք մեր նախորդ դասից։

Եվ այսպես․ **ինչ՞ է Ուսումնառության համընդհանուր ձևավորումը։**

ՈւՀՁ-ն կրթական մոտեցում է, շրջանակ, որը թույլ է տալիս ուսումնառության բոլոր փուլերում, սկսած պլանավորումից

* կրթական միջավայրը
* ուսումնական ծրագրերը
* դասավանդման մոտեցումը
* ուսումնառության գնահատման գործընթացը

հարմարեցնել սովորողների բազմազան կարիքներին և առանձնահատկություններին՝ պահպանելով բարձր ակնկալիքներ ԲՈԼՈՐ սովորողների համար։

Ուսումնառության համընդհանուր ձևավորումն իրենից ենթադրում է երեք գործընթացներ․

1. **Սահմանել կրթական նպատակներ** այնպես, ինչպես ուսուցիչն է յուրաքանչյուր դասի ընթացքում սահմանում իր դասի նպատակը կամ տարեսկզբին սահմանում է ամբողջ տարվա նպատակը սովորողների համար։
2. **Նախօրոք ճանաչել և կանխարգելել հնարավոր խոչընդոտները**, ինչպես նշվեց, սկսած պլանավորման փուլից։
3. **Նախօրոք ձևավորել այլընտրանքներ՝ այդ խոչընդոտները չեզոքացնելու և հաղթահարելու նպատակով**։

Ուսումնառության 3 հարցերին պատասխանելու և սովորողի ուղեղի երեք գործառնական ցանցերի արդյունավետ աշխատանքն ապահովելու համար, ՈւՀՁ-ն դասավանդողներին առաջարկում է 3 ուղենիշներ․

1. Մարդու ուղեղի **Ճանաչողական ցանցի** աշխատանքն արդյունավետ ապահովելու և ուսումնառության «ԻՆՉ» հարցին պատասխան տալու համար ՈւՀՁ-ն առաջարկում է **տրամադրել նյութը բազմազան եղանակներով**։
2. **Ռազմավարական ցանցի** աշխատանքն արդյունավետ ապահովելու և ուսումնառության «ԻՆՉՊԵՍ» հարցին պատասխանելու համար ՈւՀՁ-ն առաջարկում է **տրամադրել աշակերտին գործելու և արտայատվելու բազմազան հնարավորություններ**։
3. **Հուզական ցանցի** աշխատանքն արդյունավետ ապահովելու և աշակերտի մոտիվացիան խթանելու համար, ուսումնառության «ԻՆՉՈւ» հարցին պատասխանելու համար ՈւՀՁ-ն առաջարկում է **խթանել աշակերտի հետաքրքրությունը բազմազան եղանակներով և հնարավորություններով**։

Ինչպես արդեն նշվեց, Ուսումնառության համընդհանուր ձևավորումն ունի երեք ՈւՂԵՆԻՇՆԵՐ՝ նյութի ներկայացման ձևերի բազմազանություն, գործելու և արտայատվելու ձևերի բազմազանություն և ներգրավման կամ մոտիվացնելու ձևերի բազմազանություն։

Այս ուղենիշներից յուրաքանչյուրն ունի առանձին երեք ՍԿԶԲՈՒՆՔՆԵՐ, որոնք գործնականում ուսուցչին ուղղորդում են ճանաչել ուսումնառության հնարավոր խոչընդոտները և, համապատասխանաբար, արդյունավետ պլանավորել ուսումնառությունը։

Հաջորդ դասընթացների ընթացքում մենք սովորելու ենք․

* Ինչպե՞ս նյութը սովորողներին ներկայացնել բազմազան եղանակներով։
* Ինչպե՞ս սովորողներին տրամադրել իրենց գիտելիքներն արտահայտելու բազմազան հնարավորություններ։
* Ինչպե՞ս սովորողին մոտիվացնել և խթանել նրա ուսումնառությունը։

**Շնորհակալություն**

**Մինչ հանդիպում**